b'\n_START_ARTICLE_\nV\xc3\xa1clav Havel\n_START_SECTION_\n\xc5\xbdivljenjepis\n_START_PARAGRAPH_\nRodil se je v premo\xc5\xbeni dru\xc5\xbeini gradbenega in\xc5\xbeenirja in podjetnika V\xc3\xa1clava M. Havla. Na njegovo \xc5\xbeivljenje je mo\xc4\x8dno vplival tudi ded Vavre\xc4\x8dka, ki je bil pisatelj, podjetnik in diplomat. Dru\xc5\xbeina je bila dobro znana, intelektualna in mo\xc4\x8dno povezana s kulturnimi in politi\xc4\x8dnimi dogodki na \xc4\x8ce\xc5\xa1koslova\xc5\xa1kem od 1920 do 1940. Zaradi teh povezav komunisti niso dovolili Havlu formalnega \xc5\xa1tudija, ko je 1951 zaklju\xc4\x8dil obvezno \xc5\xa1olanje. Pripravni\xc5\xa1tvo je delal kot asistent v kemijskem laboratoriju. So\xc4\x8dasno je obiskoval ve\xc4\x8derno \xc5\xa1olo, da bi pridobil srednje\xc5\xa1olsko izobrazbo. To mu je uspelo leta 1954. Zaradi politi\xc4\x8dnih razlogov ni bil sprejet na noben humanisti\xc4\x8den \xc5\xa1tudijski program. Zato se je vpisal na Ekonomsko fakulteto \xc4\x8ce\xc5\xa1ke tehni\xc4\x8dne univerze. Ta program je opustil po dveh letih._NEWLINE_Intelektualna tradicija njegove dru\xc5\xbeine je Havla vabila, da je stremel k \xc4\x8dlovekovim pravicam \xc4\x8de\xc5\xa1ke kulture, ki so bile grobo zatrte v 50. letih 20. stoletja. Ko se je vrnil z dvoletnega slu\xc5\xbeenja voja\xc5\xa1kega roka, je delal kot odrski delavec; najprej v Divaldo ABC in 1960. v Divaldo Na zabradli. Od 1962 do 1966 je kot dopisni \xc5\xa1tudent \xc5\xa1tudiral dramo na fakuleteti za gledali\xc5\xa1\xc4\x8de akademije za glasbo. \xc5\xa0tudij je zaklju\xc4\x8dil s komentarjem igre Edvard, ki je postala temelj igre Pove\xc4\x8dana te\xc5\xbeavnost koncentracije.\n_START_SECTION_\nDramatik\n_START_PARAGRAPH_\nNa za\xc4\x8detku \xc5\xa1estdesetih let je dobil slu\xc5\xbebo pri\xc2\xa0\xc2\xbbGledali\xc5\xa1\xc4\x8du ob ograji\xc2\xab\xc2\xa0(Divadlo na zabradly). Leta [1963] je zaslovel s prvo celove\xc4\x8derno predstavo Vrtno slavje. Sledile so igre Obvestilo, Avdienca, Protest, Vernisa\xc5\xbea, Asanacija, Sku\xc5\xa1njava, Largo desolato, Gorski hotel in druge.\n_START_SECTION_\nOpore\xc4\x8dnik\n_START_PARAGRAPH_\nV\xc3\xa1clav Havel je bil \xc5\xa1tirikrat zaprt. V \xc4\x8de\xc5\xa1kih komunisti\xc4\x8dnih zaporih je presedel ve\xc4\x8d kot pet let. V zaporih je napisal znamenita Pisma Olgi. Bil je soustanovitelj Listine 77 in eden njenih prvih glasnikov. Konec decembra 1989 je bil V\xc3\xa1clav Havel soglasno izvoljen za predsednika \xc4\x8ce\xc5\xa1koslova\xc5\xa1ke, februarja 1993 pa \xc5\xa1e za predsednika \xc4\x8ce\xc5\xa1ke.\n_START_SECTION_\nEsejist\n_START_PARAGRAPH_\nV\xc3\xa1clav Havel je v ve\xc4\x8d kot sto esejih in \xc4\x8dlankih pisal o \xc5\xbeivljenju v resnici. \xc4\x8clove\xc5\xa1ko \xc5\xbeivljenje je po njem avtenti\xc4\x8dno, \xc4\x8de \xc4\x8dlovek vsak trenutek odgovarja za svoje odlo\xc4\x8ditve, \xc4\x8de \xc4\x8dlovek ustvarja in oblikuje svoje \xc5\xbeivljenje samostojno in svobodno ne glede na reakcije okolice.'